ฐานะการเงินและผลการดำเนินงาน

1. ผู้สอบบัญชี

ผู้สอบบัญชีของ บริษัท ไทยโพลีอะคริลิค จำกัด (มหาชน) ได้แก่

ปี พ.ศ. 2549 - 2551 นายวิเชียร กิ่งมนตรี ผู้สอบบัญชีรับอนุญาตเลขที่ 3977*

นายสมชาย จิณโณวาท ผู้สอบบัญชีรับอนุญาตเลขที่ 3271

นายประสิทธิ์ เยื่องศรีกุล ผู้สอบบัญชีรับอนุญาตเลขที่ 4174

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

หมายเหตุ : * เป็นผู้ลงนามในงบการเงิน ปี พ.ศ. 2549 – พ.ศ. 2551

2. สรุปรายงานการสอบบัญชี

จากรายงานของผู้สอบบัญชีรับอนุญาตในช่วงระยะเวลา 3 ปีที่ผ่านมา (พ.ศ. 2549 – 2551)
ผู้สอบบัญชีแสดงความเห็นอย่างไม่มีเงื่อนไข
โดยมีความเห็นว่างบการเงินของบริษัทแสดงฐานะการเงิน ผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.1 สรุปงบการเงินรวม

[]

[]

[]

[]

[]

[]

[]

คำอธิบายและการวิเคราะห์ฐานะการเงินและผลการดำเนินงาน

1.  ผลการปฏิบัติงานตามแผนการดำเนินธุรกิจ

ในปี 2551 บริษัทสามารถสรุปผลการปฏิบัติงานที่ได้ตามแผนการดำเนินธุรกิจพอสังเขปได้ดังนี้:

1.1 บริษัทยังคงรักษาสถิติด้านความปลอดภัยจากการทำงานโดยในปีที่ผ่านมาไม่มีอุบัติเหตุร้ายแรง
(reportable injury) กว่า 11 ล้านชั่วโมงการทำงาน
ทั้งนี้ด้วยเพราะบริษัทยังมุ่งมั่นส่งเสริมการฝึกอบรมให้พนักงานทุกระดับชั้นมีความเข้าใจและทักษะในการทำงานร่วมกันให้เกิดความปลอดภัยและถูกสุขอนามัยอันเป็นไปตามนโยบายด้านความปลอดภัยในการทำงาน
สุขอนามัยและสิ่งแวดล้อม
ซึ่งถือเป็นนโยบายสำคัญที่อยู่ภายใต้การกำกับดูแลของคณะกรรมการด้านความปลอดภัยในการทำงาน
ฯลฯ ( SHE Committee)
นอกจากนั้นบริษัทยังให้ความสำคัญต่อการปรับปรุงเครื่องจักรและอุปกรณ์ในการทำงานอย่างต่อเนื่องเพื่อให้เกิดความปลอดภัยสูงสุดต่อผู้ปฏิบัติการ
และมีประสิทธิภาพต่อผลผลิตเป็นสำคัญ

1.2 บริษัทสามารถเพิ่มส่วนแบ่งการตลาดทั้งในประเทศและต่างประเทศ
ซึ่งส่งผลให้การขายโดยภาพรวมเกินกว่าเป้าหมายที่กำหนดไว้ในแผน
แม้ว่าจะได้รับผลกระทบจากราคาวัตถุดิบที่มีการเพิ่มสูงขึ้นมากในไตรมาสที่ 4
และภาวะทางเศรษฐกิจและการเมืองที่มีผลกระทบต่อการบริโภคภายในประเทศเป็นอย่างมาก

1.3 ในด้านการพัฒนาผลิตภัณฑ์ใหม่เพื่อสร้างมูลค่าเพิ่มขึ้น
แม้จะไม่ลุล่วงเป็นไปตามแผนงานที่กำหนดไว้ในปี 2551
แต่ก็จัดได้ว่าโครงการดังกล่าวมีความคืบหน้าไปมากและคาดว่าบริษัทจะสามารถทำการตลาดผลิตภัณฑ์มูลค่าเพิ่มที่ได้พัฒนาขึ้นตามแผนได้ในปี
2552 และ 2553 ตามลำดับความสำคัญ

2. ผลการดำเนินงาน

การดำเนินการของปี 2551 บริษัทมียอดรายได้ทั้งสิ้น จำนวน 1,549.9 ล้านบาท เพิ่มขึ้นกว่า
145.1 ล้านบาทหรือเพิ่มขึ้นร้อยละ 10.3 จากปี 2550
เนื่องจากบริษัทสามารถขายสินค้าในปริมาณที่เพิ่มขึ้น และมีกำไรก่อนหักภาษีเงินได้ทั้งสิ้น 68.3
ล้านบาท ลดลงจากปีก่อน 9.1 ล้านบาท
ซึ่งเป็นผลจากต้นทุนวัตถุดิบหลักที่มีการปรับตัวสูงขึ้นตามราคาวัตถุดิบที่เพิ่มขึ้น
ประกอบกับภาวะเศรษฐกิจในประเทศที่ชะลอตัวลงอย่างมากในไตรมาสที่ 4

3. ฐานะการเงิน

สินทรัพย์

บริษัทมีสินทรัพย์รวม ณ 31 ธันวาคม พ.ศ. 2551 จำนวน 926.4 ล้านบาท ลดลงจากปี 2550
ร้อยละ 9.4 โดยสินทรัพย์ส่วนใหญ่เป็นลูกหนี้และตั๋วเงินรับการค้า-สุทธิ, ที่ดิน
อาคารและอุปกรณ์–สุทธิ ซึ่งคิดเป็นร้อยละ 33.0 และ 26.6 ของสินทรัพย์ทั้งหมด ตามลำดับ

สินทรัพย์หมุนเวียน : ณ สิ้นปี 2551 มีจำนวน 569.8 ล้านบาท ลดลงร้อยละ 9.9 จากปี 2550
ส่วนใหญ่เป็นลูกหนี้และตั๋วเงินรับการค้า-สุทธิ ร้อยละ 53.7 ของสินทรัพย์หมุนเวียน
โดยลูกหนี้การค้า ณ สิ้นปี 2551 มีจำนวน 306.1 ล้านบาท ลดลงร้อยละ 12.7 จากปี 2550

สินทรัพย์ไม่หมุนเวียน : ณ สิ้นปี 2551 มีจำนวน 356.6 ล้านบาท ลดลงร้อยละ 8.6 จากปี 2550
ส่วนใหญ่เป็นที่ดิน อาคารและอุปกรณ์-สุทธิ ร้อยละ 69.1 ของสินทรัพย์ไม่หมุนเวียน

หนี้สิน

หนี้สินรวม ณ สิ้นปี 2551 มีจำนวน 332.8 ล้านบาท ลดลงร้อยละ 17.6 จากปี 2550
โดยมีหนี้สินไม่หมุนเวียนคงที่จำนวน 1.9 ล้านบาท ในขณะที่หนี้สินหมุนเวียนลดลงจำนวน 71.2
ล้านบาท เนื่องจาก บริษัทมีการซื้อวัตถุดิบหลักลดลง ตามปริมาณการขายที่ลดลงในช่วงปลายปี
ส่งผลให้เจ้าหนี้การค้า–บริษัทอื่นลดลงจำนวน 132.0 ล้านบาท หรือลดลง ร้อยละ 39.3 จากปี
2550 เจ้าหนี้การค้า–บริษัทที่เกี่ยวข้องกันเพิ่มขึ้นจำนวน 76.8 ล้านบาท หรือเพิ่มขึ้น ร้อยละ
708.5 จากปี 2550 ทั้งนี้เป็นเพราะบริษัทได้เพิ่มสัดส่วนในการจัดซื้อวัตถุดิบจาก Lucite
International เพิ่มขึ้น

สภาพคล่อง

บริษัทมีกระแสเงินสดและรายการเทียบเท่าเงินสด ณ วันสิ้นปี 2551 จำนวน 118.3 ล้านบาท
เปรียบเทียบกับปี 2550 จำนวน160.7 ล้านบาท ลดลงจำนวน 42.4 ล้านบาท ปัจจัยหลักมาจาก
บริษัทมีกระแสเงินสดจากกิจกรรมดำเนินงาน ปี 2551 ลดลงจำนวน 128.8
ล้านบาทเมื่อเปรียบเทียบกับปีก่อน ในขณะที่มีกระแสเงินสดใช้ไปในกิจกรรมลงทุนในปี 2551
มีจำนวน 7.9 ล้านบาท ลดลง 28.5 ล้านบาทเมื่อเปรียบเทียบกับปี 2550
มีการใช้เงินเพื่อการลงทุนในสินทรัพย์ลดลง และบริษัทใช้เงินไปในกิจกรรมจัดหาเงินจำนวน 73.9
ล้านบาท ลดลง 12.7 ล้านบาท เมื่อเปรียบ เทียบกับปี 2550

สำหรับอัตราส่วนสภาพคล่อง บริษัทมีอัตราส่วนสภาพคล่องคิดเป็น 1.72 เท่า
ในขณะที่มีอัตราส่วนสภาพคล่องกระแสเงินสดคิดเป็น 0.11 เท่า ทั้งนี้บริษัทมี Cash Cycle
อยู่ที่ประมาณ 4 วัน (ระยะเวลาในการเรียกเก็บหนี้เฉลี่ย + ระยะ
เวลาในการขายสินค้าเฉลี่ย–ระยะเวลาในการชำระหนี้เฉลี่ย)
จากกระแสเงินสดและอัตราส่วนสภาพคล่องต่าง ๆ
ได้สร้างความมั่นใจว่าบริษัทมีสภาพคล่องที่พอเพียงต่อการดำเนินงาน

โครงสร้างเงินทุน

อัตราส่วนหนี้สินต่อส่วนของผู้ถือหุ้น เท่ากับ 0.56 เท่า เทียบกับปี 2550 ซึ่งอยู่ที่ 0.65 เท่า
ลดลงจากปี 2550 อันเนื่องจากบริษัทได้มีการชำระเงินกู้ระยะสั้นในปี 2551 ทั้งนี้
อัตราส่วนดังกล่าวยังคงอยู่ในระดับต่ำ ซึ่งสะท้อนให้เห็นถึงโครงสร้างทางการเงินที่ดีของบริษัท

จากฐานะการเงินและผลการดำเนินงานในปี 2551 คณะกรรมการมีมติให้เสนอที่ประชุมสามัญผู้ถือหุ้น
เพื่ออนุมัติการจ่ายเงินปันผลสำหรับปี 2551 ในอัตราหุ้นละ 4.00 บาท จำนวนเงินรวม
48,600,000.00 บาท ซึ่งคิดเป็นอัตราร้อยละ 101 ของกำไรสุทธิ

4. ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยที่มีอิทธิพลต่อการดำเนินงานในอนาคต ได้อธิบายไว้ในข้อ 1. เรื่องปัจจัยความเสี่ยงแล้ว